《留别王六公》
宋代·折彦质

六公八十尚占星，授法东坡今大成。
此岁得归言不食，几时当大信如盟。
误人功业忍更问，老我林泉如可营。
他日疑谋谁为决，无由重到访君平。

作者简介：云中（今山西大同）人，字仲古，号葆真居士。折可适子。高宗绍兴六年，累官签书枢密院事，寻罢。秦桧为相，以彦质为赵鼎所引，安置郴州。有《葆真居士集》。